《正月二十二日江淮发运马察院督河事於国门之》
宋代·梅尧臣

江南砚工巧无比，深洞镌斲黑蛟尾。
当心隐隐骨节圆，暗淡又若帖寒朏。
样传孔子留庙堂，用称右军书棐几。
皇皇御史从东来，役徒四万如屯螘。
春风摆撼桃杏醉，野亭置酒话亹亹。
是时复有蔡中郎，笔法纵横字瑰玮。
入门下马索纸书，虬腾虎攫惊神鬼。
主人得书不惜砚，赠予觅句题花卉。
醉携惟恐失手坠，包以弋绨藏以篚。
明朝聊记一时事，驰骋文章诚不韪。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。